Brita Laborista Partio

La Brita Laborista Partio () estas brita socialdemokratia partio kaj unu de du ĉefaj partioj. Ĝi estis fondita en 1900 de Keir Hardie.

La partio, gvidata de Tony Blair, estis unu de la plej gravaj socialdemokrataj proponantoj de la Tria Vojo, centrisma ideologio bazata sur la socia demokratio.

La nuna partiĉefo estas Keir Starmer.

Estas du subnaciaj filioj de la Laborista Partio, la Skota Laborista Partio en Skotlando kaj la Kimra Laborismo en Kimrio. La Sociala Demokrata kaj Laborista Partio en Nord-Irlando ne estas filio de la brita partio, sed aparta alianca partio. Ne estas aparta angla filio.

 Historio 
La Laborista Partio estis fondita en 1900 instige de Keir Hardie kiel la Komitato por Laborista Reprezentado (angle: ).

La celo estis reprezenti sindikatojn kaj socialistajn societojn kiel aparta grupo en parlamento.

En 1900 nur unu parlamentano estis elektita (nome Keir Hardie por Merthyr Tydfil, industria urbo en Suda Kimrio). En 1906 26 parlamentanoj estis elektitaj kaj la nomo de la grupo estis ŝanĝita al la Laborista Partio.

En 1922 ĝi preterpasis la partion Liberal kiel la ĉefa partio de opozicio.

Ĝi tenis la povon en 1945-51, 1964-70, 1974-79, 1997-2001 kaj 2001-2010.

Dum la jardeko 1990a sub la gvidado de Tony Blair, ĝi iom apartiĝis de la sindikatoj,nomante sin maloficiale la Nova Laborista Partio (angle: ''). Responde, la konata ministo-sindikatestro Arthur Scargill fondis la (tre minoritatan) Socialisman Laboristan Partion (angle: ). Gordon Brown, la posteulo de Blair, ĝenerale daŭrigas ĉi tiu kurso. La elekto de Ed Miliband en 2010 estis malgranda ŝanĝo for de Nova Laborista kaj la elektado de Jeremy Corbyn estis granda salto for de ĉi tiu nova ismo. Tamen sub Keir Starmer la partio revenis al pli modera.

La 4an de Julio 2024 la Konservativa Partio de Britio amase malgajnis en parlamentaj elektoj post 14-jara regado. La Laborista Partio gajnis absolutan plimulton da seĝoj.

 Listo de partiĉefoj 

 Keir Hardie (1906-1908)
 Arthur Henderson (1908-1910, 1914-1917, 1931-1932)
 George Nicoll Barnes (1910-1911)
 Ramsay MacDonald (1911-1914, 1922-1931)
 William Adamson (1917-1921)
 John Robert Clynes (1921-1922)
 George Lansbury (1932-1935)
 Clement Attlee (1935-1955)
 Hugh Gaitskell (1955-1963)
 George Brown (1963, vicpartiĉefo aganta kiel ĉefo)
 Harold Wilson (1963-1976)
 James Callaghan (1976-1980)
 Michael Foot (1980-1983)
 Neil Kinnock (1983-1992)
 John Smith (1992-1994)
 Margaret Beckett (1994, vicpartiĉefo aganta kiel ĉefo)
 Tony Blair (1994-2007)
 Gordon Brown (2007-2010)
 Harriet Harman (2010, 2015, vicpartiĉefo aganta kiel ĉefo)
 Ed Miliband (2010-2015)
 Jeremy Corbyn (2015-2020)
 Keir Starmer (2020-nun)

 Referencoj 

 Vidu ankaŭ 
 Skota Laborista Partio
 Kimra Laborismo
 Sociala Demokrata kaj Laborista Partio
 Frederick Pethick-Lawrence
 Diane Abbott
 Aneurin Bevan
 Tony Benn
 Dennis Healy
 Clare Short

 Aliaj elstaraj membroj
 Ernest Bevin
 Jo Cox
 Philip Snowden

 Aliaj britaj politikaj partioj
 Liberaldemokratia Partio
 Konservativa Partio

 Eksteraj ligiloj 

 oficialaj paĝoj de la partio

Kategorio:Socialismaj partioj
Kategorio:Politikaj partioj de Britio
Kategorio:Politikaj partioj fonditaj en 1900